
ESTACIONS DEL RECORREGUT 
Església 7. La Bateria 
8. Raval de la Carretera 
9. Hostal Nou 


Can Vallgornera 

Pla de can Roig 

Mirador de can Gelabert 
Mirador de Sant Pere Màrtir 
Baixada de Sant Feliu 


Nota: el recorregut és tot a peu, a excepció del 
tram entre les estacions 6 i 7, que es farà en tramvia. 


Estació 1 


L'Església 


El 21/12/1808 va tenir lloc la batalla de Molins de Rei, en la que el general Gouvion Saint-Cyr 
va foragitar les forces rebels que assetjaven la ciutat de Barcelona, ocupada pels francesos i, 
com a consequència d'aixó s'encetà a començament de 1809 un periode de pau relativa en 
tota la seva rodalia. 


És llavors quan com a màxima autoritat de Catalunya, moderà les arbitrarietats polítiques i 
fiscals del general Duhesme i els seus subalterns i afavorí el retorn d'emigrats a Barcelona, 
però alhora va suprimir el càrrec de capità general i imposà, tal com estava prescrit a la 
Constitució de Baiona, el jurament de fidelitat a Josep Bonaparte. 


Aquest jurament l'havien de fer les autoritats del país que encara romanien en actiu. Com a 
autoritats cal entendre tots els funcionaris i càrrecs político-militars, cosa que també es va fer 
extensiva a les autoritats eclesiàstiques de tots els nivells. 


Els juraments van començar el 9 d'abril de 1809 en una memorable sessió en què la gran 
majoria de les autoritats barcelonines es van negar a prestar-lo, éssent tots immediatament 
repressaliats. 

Quan al clergat li va tocar fer-ho, el seu comportament va ser més contemporitzador, éssent 
molts menys els que van mostrar una actitut rebel. D'entre ells cal assenyalar Alonso de 
Castilla, que es va negar rotundament a prestar el jurament exigit. 

Com a consequència de la seva negativa, fou dut pres a la Ciutadella, en la que va romandre 
tancat un cert temps. 


És de suposar, però, que la seva condemna no seria excessivament rigorosa i que no va estar 
pres molt temps, ja que en consultar per altres temes els llibres sagramentals de la nostra 
parròquia, he pogut veure anotacions seves fetes l'any 1812, la qual cosa ens vé a demostrar 
que en aquell moment ja estava en llibertat. 


CRONOLOGIA DE LA GUERRA 
DEL FRANCÈS A CATALUNYA 


1807 

OCTUBRE 

Tractat de Fontainebleau: 
Espanya i França acorden el 
pas de tropes franceses per 
conquerir Portugal. 


1808 
FEBRER 
Tropes franceses comanades 


per Duhesme creuen la 
frontera per la Jonquera i 


arriben a Barcelona. 
Ocupació de la Ciutadella i de 
Montjuic. 

MARÇ 


Ocupació del castell de 
Figueres. Carles IV abdica a 
Baiona en el seu fill Ferran VII 
MAIG 
Napoleó cedeix la corona 
espanyola al seu germà Josep 
I. Constitució de les juntes de 
Lleida, Tortosa i Tarragona. 
JUNY 
Crema del paper segellat a 
Manresa. Creació de les 
juntes — d'Igualada, Vic i 
Girona. Primera i Segona 
Batalles del Bruc. Constitució 
a Lleida de la Junta Superior 
de Catalunya. Els francesos 
ataquen Girona. 
JULIOL 
Constitució de Baiona i 
primer govern de Josep I. Inici 
del bloqueig de Barcelona. 
AGOST 
Els francesos aixequen el 
setge de Girona. 
SETEMBRE 
Combats de Sant Boi i Sant 
Andreu del Palomar. 

(segueix) 


Jurament a Napoleó 
Bonaparte 


Durant tot el temps que va durar la Guerra del Francès va ser 
rector d'aquesta parròquia Don Alonso de Castilla y Muñiz (des 
del 21/06/1778 a l'11/05/1825). Andalús, de Galaroza (Sevilla), era 
de familia aristocràtica, molt cult, i de fort caràcter. 


f Sortida a la Ciutadella Signatura d’Alonso de Castilla | 

Estació 2 


Can Vallgornera 


En aquest indret on ara podem veure els pisos "Fleming", hi havia hagut abans la masia de 
Can Geroni. 


À ye 


ph oe 5 


Mn. Antonino Tenas, en la seva monografia de l'any 1947 sobre el nostre poble ens comenta 
que en temps de la Guerra del Francès, aquesta masia, que llavors era coneguda pel nom de 
Can Vallgornera, es trobava segrestada pels francesos, sense aclarir-nos els motius d'aquesta 
discriminació respecte de les altres masies santjustenques. 


La causa és molt senzilla: 


L'amo de la casa era el noble olotí Bonaventura Vallgornera d'Alentorn, qui va rebre aquesta 
casa de la seva mare Antònia d'Alentorn i Claresvalls, la qual l'havia heredat alhora del seu avi 
Lluis de Claresvalls i de Miquel, capita que havia estat de la 62. Companyia del 3r Batalló de la 
Coronela durant el tristement famós setge de Barcelona que va finir l'any 1714. 


CRONOLOGIA DE LA GUERRA 


DEL FRANCÈS A CATALUNYA 
1808 Continuació 
OCTUBRE 


Batalla de Sant Cugat. El 
general Joan Miquel Vives i 
Feliu, nou comandant del 
bloqueig de Barcelona. 
NOVEMBRE 

Entrada de Gouvion Saint- 
Cyr. Inici del setge de Roses. 
Conquesta de Sant Pere 
Màrtir. Fracàs del gran atac a 
Barcelona per les forces del 
general Vives. 

DESEMBRE 

Capitulació de Roses i 
victòries imperials a 
Cardedeu i Molins de Rei. 
Retirada dels espanyols a 
Tarragona. 

1809 

FEBRER 

Nova victòria dels francesos a 
Valls. 

MARÇ 

Entrada triomfal de Saint Cyr 
a Barcelona. 

MAIG 

Frustrada — conspiració — de 
l'Ascensió a Barcelona. 

JUNY 

Execució dels caps de la 
conspiració. S'intensifica el 
setge de Girona. 

JULIOL 

Conquesta de Palamós pels 
francesos. 

SETEMBRE 

Frustrat intent de Blake per 
alliberar Girona del seu setge. 
OCTUBRE 

Saint-Cyr és rellevat pel 
mariscal Augereau. 
DESEMBRE 

Caiguda de Girona i mort 


d’Alvarez de Castro. 

Quan va esclatar la guerra contra els francesos, Ventura 
Vallgornera tenia 43 anys, era tinent coronel d’infanteria, i estava 
destinat a Barcelona. 

No disposat a col-laborar amb els ocupants, el 22/07/1808 i ajudat 
pel fuster de ribera Ramon Mas, es va escapar de Barcelona, 
juntament amb el capita Bonaventura Copons, i es va afegir a les 
files dels rebels que s’estaven organitzant arreu. 


Tres mesos més tard, a l'octubre, el trobem a Manresa exercint el 
càrrec de governador polític i militar d'aquella ciutat i de tot el seu 
corregiment. 


A finals de 1809 passa a fer-se càrrec del Govern Militar de Vic, així 
com de la Comandància de la Divisió del Montseny i de la 
presidència de la Junta Corregimental de Vic. 


Ocupant tal càrrec va haver de patir l'atac dels francesos, que van 
ocupar Vic del 12 al 21 de gener de 1810, havent-se de refugiar ell i 
tota la Junta a Alpens. 


El 02/02/1810, en ser reclamat 
pel nou capità general 
Enrique O'Donnell, deixa els 
seus càrrecs a Vic per tornar a 
ser governador politic i 
militar de Manresa. 


L'any 1812, éssent encara 
governador de Manresa, ja 
consta que ha estat ascendit 
al grau de coronel. 


En acabar la guerra Ferran 


VIIè el recompensa amb la 
Creu de Cavaller de l'Orde de 
Sant Hermenegild, i és 


destinat a Girona com a cap 
d'aquell Corregiment. 


Creu i placa de l'Orde de Sant 
Hermenegild, analogues a la 


concedida a Ventura Vallgornera. 


, r A . . 
Ara sentén el perque els francesos havien segrestat aquesta masia: el seu amo era un dels 
seus enemics més destacats! 


Acabada la guerra, en Bonaventura Vallgornera va poder recuperar altre cop la seva 


propietat de Sant Just, on, durant tot aquest temps, havia romàs el seu masover Josep 
Campanya Amat. 


D. BUENAVENTURA 
VALLGORNERA DE ALENTORN Y DE 
Elmas, Teniente Coronel de Infanteria, Regi- 
dor Perpetuo de la Ciudad de Alcalá la Real, 
Gobernador Militar , y Politico de esta Ciudad 
de Manresa y su Corregimiento, Subdelegado 
de la Intendencia, Juez Conservädor, Yy Subde- 
legado por la Real Junta General de Comer- 
cio y Moneda del Reyno, en los asuntos per- 
tenecientes de esta Ciudad y su Corregimiento, 
Subdelegado de Positos, te. 


E Excmo. Sr D. Joga Miguel de Vives Capitan General de ct- 
te Exercito y Principado con fecha 26 Octubre de 1808: me dice lo 
us sigues 

A « El Presidente de la Junta Central Soproma gubernativa del 
Reyno, me dice con facha a de este mea lo que sigue: 

s Conformandose la Junta ‘Central Buprema y gubernativa del Rey- 
no con el dictamen de in General que ha creado para que en eila 
se exàminen , formen y propongan los proyectos y planes pura defene 
dee el Reyno, espeler de èl à los enemigos , organizar el Exército, 
y ponerle en el pie respetable que es preciso para conservar el honor 
de nuestro pavellon € independencia, ha acordado que so formen tres 
Exércitos de operacion mandados por otros tintos Generales en Gefe, 
à sabar: uno de la detecha, À cuya cargo esarèn los operaciones 
de Catslufia, otro del centro, y otra de la Esquierda para Operat 
en Navarra y Jas provincias bescongadas cubriendo la Castillaz y 
glemas un quarto Exército de reserva en Aragon, al qual se remi- 
tirin los quintos y nlistados de las provincias pora ru dosirucción y 
organizacion Ast mismo ha convenido la Junta Suprema en que 
Kadrcija del centro se componga por ahora de los tropas de Andn= 
Jucia , Castilla, Extremadura, y las de Valencia, que están 4 las 
ordenes inmediatas del General Don Pedro Gonzales do Llamas : el 
de la izquicida, de los tropas de Galicia, de Asturias , de las que 
ye incorporen co Viscaya, y de los cuerpos de Caballería que actual- 
mente están en el Exérelia de Castilla, y las de Murcia, que mao- 
da actualmente el General Don Luis Villalva; y lus de Aragon per- 
teneccrán al Exérelio de reserva destinado d acudir donde la nece- 
sidad lo exiga: 

v Para el mando del Exécelto del centro ha nombrado la Jas 
ta Suprema á el Capitan Genoral Dun Francisco Xavier Castafioa ; par 
ra el de la izquierda por ahara al Teniente General Don Joaquin de 


Primera página d'una proclama feta Bloch 4 para el de reserva al Coplan General del Reyno de: Aragoa 


per Ventura Valleornera 


en fre 


Estació 3 


Pla de can Roig 


Molts recordareu que en aquest indret hi havia hagut la bòbila dels Doménech. Aquesta 
bòbila la van fer on abans aquesta família havia tingut el tros, al Camp Roig, al costat del camí 
que anava des de la parròquia fins a Sant Joan, i que creuava poc més avall la carretera 
construida feia poc, en el punt conegut com "Els Quatre Camins”. 


En una data no precisada (però que probablement correspondria al setembre de 1812, en què 
van tenir lloc els coneguts combats de la carretera), en Miquel Doménech i Comas, fill de 
Baldiri Doménech i Armengol i Victòria Comas Lligadas, vidu d'Eulària Julià i casat en 
segones núpcies amb Marianna Vilapuda Vilar, anava, camí avall, cap a l'hort. 


Gairebé a l'entrada es va trobar un soldat francés que pujava, fugint de la carretera. 


En veure's, tots dos es van enfrontar a vida o mort. L'un amb el seu armament, i l'altre amb el 
que duia, possiblement el magalló d'eixarcolar. 


La fortuna va somriure en Miquel, i el pobre francés va acabar servint d'adob per les plantes 
que es conreaven en aquell hort. 


Aspecte que oferia aquest indret un segle després de l'encontre 


Estació 4 


Can Gelabert de la Riera 


Durant el Bloqueig de Barcelona 
(setembre/desembre de 1808) va 
ser emprada com a quarter 
general pel bàndol rebel. 


Ens ho confirmen els diversos 
comunicats emesos des d'aquesta 
casa en el decurs d'aquell 
bloqueig (com, per exemple, el 
que segueix: emès pel comte de 
Caldagués el 24/09/1808 sobre el 
llamp que va destruir el fortí de 
St. Pere Màrtir i que reprodueix 
A rl EEE | la Gazeta de Madrid del 
j... 14/10/1808): 


vi. Se. han. recibido dos partes , el'une del. mariscal de campo conde de Cal-. 
dagués, y .el otro del coronel D.. Francisco Milabs:,,qué-son :las! siguientes :; 
-p Excmo. Sr.’ En oficio. que! ayer remití -4:V. E. por la posta;jlenoticiaba 
que los enemigos se: fortificaban mas: en S: Pedro-Mártir z'ex efecto. hasta con. 
la 'Huvia prosiguen trabajando : ‘pruebas de lo que les impnso el sola falso: 
ataque que:se les hizo; pero-no han podido libertarse del gran susto.y des- 
gracias que habrán: tenido esta noche:;:en:gue Dios les ha. enviado un: rayo, 
que segun aviso que. acaboide recibir, Jes¡hajentrado en. la misma, ermita ;- 
y sin duda:ha incendiado'algusa cantidad de pólvora;.y -Volado el tejado de: 
ella, segun: lo què 'advierto: yo mismo con el anteojo.:: estos mismos avi=: 
sos ‘me ‘anuncian que han: tenido los :enemigos. varios hombres muertos:y he-. 
i ridos.:. pete qe del EE que ra QR RÉ “Ste 286 27 a E dE o $€ E b g 
_~ lyg Dios guarde. á; V. E. muchos:años. Quartel: pa de casa de Gela-. 
bert : 24 dè: setieibre: de 1808. = Excmo; Sr. El :condé:de:Caldagiés:=: 
Excmo. Sr: marques de: Palatio.® 20000: 298892813 m! ; 


Retall de la “Gazeta” que esmenta el quarter general que en aquell temps es va establir 
a Can Gelabert. 

CRONOLOGIA DE LA GUERRA 


DEL FRANCÈS A CATALUNYA 
1810 

GENER 

O'Donnell és nomenant 


Capità General de Catalunya. 
FEBRER 


Batalla de Vic i setge 
d'Hostalric. 
ABRIL 


Comença el setge de Lleida. 
Batalla de Margalef. 

MAIG 

Presa del castell d'Hostalric 
pels napoleònics. Capitulació 
de Lleida." 

SETEMBRE 

Obertura de les Corts de 
Càdiz. 

DESEMBRE 

Comença el setge de Tortosa. 


1811 

GENER 

Capitulació de Tortosa. 

MARÇ 

Crema de Manresa pel 
Mariscal Macdonald. 

MAIG 

Inici del setge de Tarragona. 
La Junta —s'instal-la a 
Montserrat. 

JUNY 

Sagnant conquesta de 
Tarragona per les forces de 
Suchet. 

JULIOL 

Lacy reorganitza el Primer 
exercit de Catalunya. 
Conquesta de Montserrat per 
Suchet. 

OCTUBRE 

El baró d'Eroles recupera 
Cervera i Bellpuig. 


Maria Julia i Cartró, mestressa 
de Can Gelabert de la Riera 


04/01/1810: Maria Julia i Cartró va morir "d'un tret d'escopeta 
que li tirà un soldat francès, al mateix temps que estava 
repartint pa a sos companys". 


Era la mestressa de la casa. Es va casar el 13/02/1770 amb Josep 
Gelabert i Roca (hereu de Can Gelabert de la Riera) fill del 
santjustenc Francesc Gelabert i Llunell i de la molinenca Teresa 
Roca Amigó. 


La Maria havia nascut l'any 1750 a Sant Boi de Llobregat, filla del 
santboià Baldiri Julià i Bargalló (hereu de Can Julià de la 
Muntanya) i de la seva segona esposa, Paula Cartró i Bell, de 
Santa Coloma de Cervelló, la qual, en enviudar, es va casar amb 
Francesc Gelabert i Llunell, que ja era el seu consogre. 


Francesc Gelabert 


dela Ries Teresa Roca Baldiri Julià Paula 
Llunell 1720- Amigó 1716 Bargelló Cartró Bell 
-1758 1699-1758 1713-1787 
1802 
| 
l | 
Josep Gelabert Maria Julià 
de la Riera Roca Cartró 
1740-1814 1750-1810 
V KM IE ZI dD LE EZ 1 
| 
Josep Gelabert 
de la Riera 
Juliä 1793 


Fragment de l'arbre genealògic dels Gelabert de la Riera on 


s'esmenta la infortunada Maria julià. 


Estació 5 


Mirador de Sant Pere Màrtir 


Entre el 7 i el 8 de juny de 1808, els patriotes que havien perseguit la columna Schwartz des 
del Bruc, i que ara dominaven fins la riba dreta del riu, ocupen Sant Pere Màrtir, juntament 
amb altres altures per tal de controlar els imperials acampats als voltants de Sant Feliu. 


L'u de juny, el general Giuseppe Lechi, amb tropes sortides de Barcelona foragita els rebels de 
tota la zona. Formant part d'aquestes tropes, el major d'Acquino, amb el batalló napolità, 
puja des de Sarrià pel camí de Santa Eulària i s'apodera de Sant Pere Màrtir, defensat per una 
cinquantena de paisans. 


Un cop conquerit el cim, en vista de que és una posició força estratègica com a punt 
d'observació dels moviments de l'enemic pels voltants de Barcelona, emplacen una bateria de 
canons i deixen una guarnició permanent de soldats napolitans. 


Aquests soldats napolitans seran el malson de la rodalia, especilment de Vallvidrera, localitat 
que ténen a l'abast, allà mateix i pràcticament a peu pla. 


El dia 26 de juny es va fer una temptativa d'assalt per tal de reconquerir-lo per part de 1.200 
miquelets, però aquesta temptativa va fracassar perquè van arribar, des de Barcelona uns 
3.000 soldats imperials de reforç. 


Gardo-Jü; ar, Veliten-Offizier. Velit (Rarabinier). 
DS ay Velit (Grenadier) Garde trena ier. Garde-Karabinier. 


Soldats napolitans de l'exèrcit imperial 

CRONOLOGIA DE LA GUERRA 
DEL FRANCÈS A CATALUNYA 


1812 


GENER 
Combat a Sant Feliu de 


Codines. Decret de Napoleó 
dividint Catalunya en quatre 
departaments a l'estil 
francès. 

FEBRER 

Catalunya és annexionada a 
l'imperi napoleónic. 

MARÇ 

Aprovació de la Constitució 
de Cadis (La “Pepa”). 

ABRIL 

Enfrontaments a Móra d'Ebre 
i Ridaura. 

JUNY 

Victòria de Josep Manso a 
Martorell. 

AGOST 

Josep Manso aniquila un 
destacament de tropes 
imperials a la baixada de Sant 
Feliu. 

SETEMBRE 

Wellington és nomenat cap 
dels exèrcits espanyols. 
OCTUBRE 

Saqueig i incendi de 
Montserrat pels francesos. 
NOVEMBRE 

Darrera sessió de la Junta 
Superior de Catalunya. 

Interior del forti de Sant Pere Martir en ruines. 


En aquest atac hi va haver una víctima mortal oriünda del nostre 
poble, el santjustenc Pere Cortès Revella, resident a Vallvidrera 
des del seu casament amb Maria Rosa Comellas, de Vallvidrera, 
filla de Climent i Rosaura. 


També es va cremar en el mateix atac la casa de Vallvidrera 
coneguda com a "Casa Rosaura" o "de l'Avi", l'amo de la qual era 
llavors Josep Cortès Revella, germà de l'anterior, casat amb la 
també santjustenca Maria Campreciós. 


A finals de juliol arriben tropes procedents de Mallorca sota el 
comanament del marquès de Palacio, que es dirigeixen al 
Llobregat on s'uneixen als paisans sublevats i inicien el bloqueig 
de Barcelona, ocupada pels francesos, els quals reforcen les seves 
posicions defensives amb els soldats que han tornat del fallit 
primer setge de Girona. 


Des d'aquell moment són diversos els atacs que es fan per tal de 
conquerir el cim, defensat per 95 soldats del 5è regiment 
d'infanteria de línia italià sota les ordres del capità Bianchelli. 


Els assetjants han establert el seu quarter general a Can Gelabert, 
i la major part d'aquests atacs és feta des dels vessants de Sant 
Just, per tal d'evitar ser vistos des de Barcelona. 


El que no han pogut fer els homes ho fa la natura: La nit del 23 al 
24 de setembre, cau un llamp sobre l'ermita, incendiant el 
polvorí, que explota i fa caure la teulada sobre els ocupants, 
causant-los nombroses baixes (47 morts i 12 ferits segons els 
espanyols o 1 morts i 30 ferits segons els italians). Aquests morts 
van ser enterrats per pagesos d'Esplugues fets pujar allà dalt per 
a tal fi. 


Bianchelli, possiblement mort o ferit, és substituit pel també 


capità Derla, que és masó. 


Els dies 5 i 9 d'octubre es produeixen nous atacs contra St. Pere Màrtir, essent aquest 
darrer rebutjat amb l'ajuda d'una columna comanada pel general Joseph Chabran, que va 
haver de sortir de Barcelona. 


Arriben noves forces al camp dels assetjants i el marquès de Palacio és rellevat pel general 
Joan Miquel de Vives i Feliu, que s'haurà d'encarregar de l'assalt definitiu a Barcelona. 
Vives, prudentment, trasllada el quarter general primer a Vilafranca i després a Martorell. 


Temorosos de perdre Barcelona, els imperials fan entrar a Catalunya un poderós exèrcit 
sota les ordres del general Gouvion Saint-Cyr. 


El 8 de novembre tenen lloc els primers combats de l'assalt a Barcelona. 


Mentrestant continuen els atacs a 
Sant Pere Màrtir, i en un d'ells és 
capturat (o bé es passa a l'enemic) el 
sots-tinent Pelli juntament amb 
alguns soldats. | dl 


El 27 de novembre de 1808, amb la 
complicitat del traidor Pelli, que els 
ajuda a burlar la guàrdia de Sant 
Pere Màrtir, té lloc la rendició de la 
seva guarnició (1 oficial i 104 soldats, 
més 5 canons i munició diversa) a les 
tropes espanyoles. La capitulació la 
signen el capità Derla i l'edecà del 
general Vives, Joan Desvalls. 


L'assalt de Vives a Barcelona va 
fracassar. L'arribada de les tropes de 
Gouvion Saint-Cyr i les desfetes 


consecutives de  Llinás/Cardedeu 
(16/12/1808) Molins de Rei 
(21/12/1808) i Valls/Pont de Goi 
(25/02/1809 ) van allunyar durant 


molt temps el front de batalla del 
nostre poble. 


Tot el que llavors es va perdre, es trigaria més de cinc anys a poder-lo recuperar. 
Sant Pere Màrtir va tornar a poder dels francesos i així va seguir fins al final de la guerra. 

Les vicissituds de la imatge 


Una de les primers coses que van 
fer els napolitans en instal-lar-se a 
l'ermita fou arranjar-la com a 
caserna i desfer-se'n de tots aquells 
objectes que no els hi feien servei 
per l'expeditiu procediment de 
llençar-los muntanya avall. 


La imatge de Sant Pere Màrtir 


Josep Fatjó i Mèlic, fill de Josep Fatjó i Campreciós i de Francesca Mèlic i Casas, era 
l'hereu de la masia de Can Fatjó. Estava casat des de feia disset anys amb Maria 
Castelló Martí, i la seva pubilla, Marina, ja començava a festejar amb Josep Campanyà 
Amat, masover de Can Vallgornera, amb qui es casaria l'any 1812. 


En Josep Fatjó, havent tingut coneixement de que una de les coses llençades pels 
soldats imperials era la imatge de Sant Pere Màrtir, es proposà de rescatar-la i 
conservar-la a casa seva, i així ho va fer, posant-la al seu menjador. 


Ara bé, la gent ho va saber i va començar a acudir a casa seva com abans ho havia fet a 


l'ermita de la muntanya. En vista d'això, en Josep Fatjó i la seva muller van acabar 
organitzant un servei de menjars i begudes per als qui venien. A poc a poc, la 
religiositat inicial dels visitants va anar disminuint i va acabar donant lloc a que es 
produissin alguns excessos i situacions poc edificants. 


Com que el negoci rendia, Josep Fatjó va demanar autorització al bisbe de Barcelona, Pau 
de Sitjar per tal que la imatge romangués definitivament a Can Fatjó. 


El rector Don Alonso de Castilla, persona de moralitat molt estricta, no estava d'acord 
amb les intencions d'en Fatjó i emeté, a finals de 1812, un informe negatiu que va fer 
arribar també al bisbe de Barcelona. 


El bisbe, fent-li cas, va manar immediatament que aquella imatge deixés Can Fatjó i fos 
duta a un altre lloc on pugués rebre un tracte més decorós. 


Acabada la guerra, la imatge fou lliurada als Pares Dominics de Santa Catarina. Abans de 
la revolució del 1936, la posseia el Baró de Gúell en la “torre del Lleó” de Pedralbes, que 
havia estat propietat dels PP. Dominics. 


A partir d'aquest moment es perd el seu rastre. Tot fa suposar que aquella imatge 
acabaria essent destruida per alguna colla d'incontrolats anticlericals al començament de 
la darrera Guerra Civil. 


Aspecte original de la masia de Can Fatjó, abans de ser reedificada. 

Estació 6 


Baixada de Sant Feliu 

Quan tornaven els imperials derrotats per segona vegada del Briic, les forces en retirada del 
general Joseph Chabran foren fustigades, igual que havia passat la primera vegada, en 
diverses localitats. Sant Just va ser un d'aquests pobles que els van plantar cara, i el 15 de juny 
de 1808 un grup de sometents, equipats amb un canó, es va situar en aquest mateix indret on 
ara ens trobem, disparant als soldats imperials que, tot sortint de Sant Feliu, on s'havien 
reagrupat, començaven a avançar per aquest tros de carretera cap a Sant Just, camí de 
Barcelona. 


Val a dir, però, que aquest enfrontament no va passar de ser una breu escaramussa, i el seu 
efecte tant sols va consistir en desmoralitzar, encara més, aquells esmaperduts soldats en 
retitada E í ; 


A començaments d'agost de 1812, Luis Lacy, general en cap de les forces que combatien a 
Catalunya, va prometre a Josep Manso d'incrementar el seu Batalló de Caçadors de 
Catalunya fins a formar un regiment i d'ascendir-lo a coronel per tal que el comanés. 


Com a agraiment, en Manso es va marcar el detall fatxenda de prometre capturar i enviar-li 
300 presoners en pocs dies. 


La seva intenció era atacar la guarnició que estava destacada en el pont de Molins de Rei, 
aprofitant els regulars relleus d'aquella tropa. 


I és així com el 7 d'agost de 1812 al migdia va sortir d'Esparreguera amb una força de 400 
homes, fent una gran marrada per tal de despistar possibles observadors. 


Després d'una marxa de 16 hores en la que va passar per la Beguda, Masquefa, Monistrol 
d'Anoia, Sant Sadurní, el coll de l'Ordal, Vallirana, Torrelles i Santa Coloma de Cervelló, va 
creuar el riu pel gual de Sant Joan Despí i es va situar a trenc d'alba a la baixada de Sant 
Feliu, on va fer amagar una part de les seves forces darrera de la tàpia de la Torreblanca, una 
altra en el torrent del Pont Reixat, llavors conegut com a torrent del pont de Madorell, i la 
resta, una mica més avall de la Creu d'en Muntaner, per on havien vingut. 


Al poc d'haver arribat, van poder veure com venia de Barcelona la tropa de refresc que anava 
a rellevar els que estaven al pont. 


Els homes d'en Manso, amagats, els van deixar passar, ja que l'objectiu que s'havien prefixat 
era atacar la força sortint. 


La guarnició rellevada, formada tota ella per soldats alemanys, va sortir de Molins de Rei a 
2/4 de 9. Els caçadors d'en Manso que estaven amagats al Pont Reixat van sortir a la 
carretera, barrant el pas. 


El destacament de Sant Pere Màrtir, en veure-ho, va començar a fer senyals a Montjuic i a 
l'Hospitalet, on havia una brigada d'imperials, que no va veure, o no va fer cas d'aquells 
senyals. 


Mentrestant, la tropa provinent de Molins arriba a aquest indret i veu l'enemic que els 
espera dalt de la pujada. Mentre reacciona i es prepara per la lluita, surten els que els 
esperaven darrera de la tàpia i els agafen entre dos focs. 

Els Caçadors de Catalunya, les 
forces de Josep Manso 


Essent impossible el combat en tal situació, els imperials opten per la fugida pel camí que duu a 
la Creu d'en Muntaner, i és llavors quan surt el tercer grup que els esperava i es produeix un 
combat sagnant en el que els alemanys són pràcticament aniquilats. 


Les baixes sofertes en aquest combat pels Caçadors de Catalunya van ser 5 morts i 7 ferits. En el 
camp de batalla van quedar uns 200 soldats imperials morts, entre ells el capità i demés oficials. 
Les forces d'en Manso es van apoderar de 160 fusells, 40 sabres i una càrrega d'impedimenta. Els 
enemics supervivents, 105 homes, foren duts, presoners, fins a Vilanova, on van ser embarcats 
cap a Cabrera. 


En recompensa per aquest èxit, Josep Manso fou promogut el 15 d'agost al grau de coronel, 
tenint al seu càrrec el regiment que Lacy li havia promès i la quarta secció de l'exèrcit del 
Principat. 


En vista de l'exit obtingut en aquesta operació, el 23 d'aquell mateix mes tornava a fer una altra 
acció anàloga a la que hem descrit. Aquest cop va atacar la guàrdia entrant, i ho va fer entre Sant 
Feliu i Molins de Rei, aconseguint novament una victòria com la que acabem de descriure. 


Estació 7 


La Bateria 


133 


B dt Es ZY JE Go 


Subministrament de vi als soldats francesos 


El juny de 1813 marca la davallada del poder francès: el 14 desembarquen els anglo-espanyols 
al coll de Balaguer i amenacen Catalunya. També, la batalla de Vitòria propiciarà que Josep I 
Bonaparte renuncii i abandoni, i amb ell el mariscal Soult també abandoni Espanya per 
Navarra. 


El mariscal Louis-Gabriel Suchet, mai derrotat, té por de quedar encerclat a València i 
comença a recular, tot deixant guarnicions a Sagunt, Peníscola, Segorb i Morella. El 27 de 
juliol uneix les seves forces a les que el general Charles Decaen tenia al Principat. Pel 
novembre Decaen i Maurice Mathieu, juntament amb una part important de les tropes (entre 
ells els 2.000 italians del general Severoli i 2.400 soldats alemanys prèviament desarmats) que 
tenien són destinats a altres llocs d'Europa i en Suchet queda com a comandant únic. 


L'exércit anglo-espanyol comanat per lord William Bentinck s'acosta cada cop més, i Suchet, 
instal-lat a Molins de Rei, contraataca el 12 de setembre i venç els aliats a la batalla del coll 
d'Ordal. 

CRONOLOGIA DE LA 
GUERRA DEL FRANCÈS A 
CATALUNYA 


1813 


MAR 

Josep | abandona definitiva- 
ment Madrid. 

ABRIL 

Breu conquesta de Mataró 
per Josep Manso. 

MAIG 

Acció de Copons a la Seu 
d'Urgell i la Bisbal del 
Penedès. 

JUNY 

Desembarcament de 
l'exèrcit anglo-sicilià a Salou. 
JULIOL 

Victòries de Copons i Eroles 
a les rodalies de Vic. 
L'exèrcit de Suchet deixa 
València i passa a Catalunya. 
SETEMBRE 

Acció de Manso a Pallejà. 
Batalla del Coll d'Ordal. 
OCTUBRE 

Victòria de Manso a Sant 
Feliu de Codines i de Llauder 
a Sant Privat d'en Bas. 
DESEMBRE 

Tractat de Valençay. Ferran 
VII torna a Espanya. 

És llavors quan es comencen a concentrar tropes i fortificar aquests 
encontorns. D'aquests moments hi ha constància de l'estada a Sant 
Just de: 
- del 12 al 15 de gener de 1814: 16è cos d'infanteria de línia que 
comanava el general Claude Pannetier (1.522 homes). 


- del 21 al 30 de gener del 7è cos d'infanteria de línia, també de 
l'exèrcit d'Aragó, comanat pel general Jean Mesclop (821 
homes). 


- del 30 de gener al 2 de Febrer del 60è cos d'infanteria de línia 
de l'exèrcit de Catalunya que comanava el general Frederic- 
Auguste Beurmann sota les ordres del general Jean-Maximilien 
Lamarque (2.038 homes). 


També és quan s'instal-la a l'indret on ara ens trobem, i que serà 
conegut des de llavors com "La Bateria" una bateria de canons 
Gribeauval de 12 polzades, per tal de batre les dues baixades de la 
carretera reial fins a Sant Feliu, per les quals podia arribar l'enemic. 


D'aquesta bateria de canons s'havien conservat a Can Modolell alguns 
projectils, els quals es troben actualment en parador desconegut. En 
una conversa telefònica mantinguda el febrer de 2006 amb el Sr. Joan 
Maria Puiggròs Modolell em va confirmar que ell encara les havia 
pogut veure a les golfes de Can Modolell durant els anys 1953-54. 


Canó Gribeauval 12”, anàleg als que foren instal-lats a Sant Just 


Estació 8 i 9 


Raval de la Carretera i Hostal Nou 


El Raval de la Carretera, a l'estar situat en la meitat del camí entre Barcelona i l'estratègic 
pont de Molins de Rei, fou escenari constant d'escaramusses i combats de totes les magnituts. 


D'entre tots ells, farem esment d'uns quants exemples: 


A la tornada de la batalla del Bruc, les forces de la derrotada columna de Schwartz, un cop 
recuperat l'alè a Sant Feliu, així com les que van sortir de Barcelona a reforçar-les, van fer 
sentir la seva violència a Sant Just: 


El dia 9 de juny de 1808 va morir un home "repentinament de una desgràcia al temps de 
retirar-se a Barcelona". La víctima es deia Josep Castells i Càlix, tenia cap al voltant dels 70 
anys, i era persona prou coneguda en el poble. Havia estat regidor durant els periodes 1787- 
1788 i 1800-1801. Estava casat amb Madrona Campreciós Roses, vídua de Gabriel Modolell i 
Carbonell. 


L'endemà, 10 de juny, es produi la mort a Sant Just d'Andreu Canut i Faura, natural de la 
veina població d'Esplugues de Llobregat "assassinat pels francesos". Andreu Canut era fill de 
Miquel Canut i Maria Faura, tenia llavors 30 anys i estava casat amb Maria Pujol, també 
espluguina. 


En plè domini dels imperials, la guerrilla també arribava a combatre a Sant Just: 

Comunicat del 4 de setembre de 1809 d'Agustí Arnauda (2n comandant de la divisió del 
Llobregat i Penedès) a Joaquim Blake (general en cap de l'exèrcit de Catalunya) referent a 
un combat iniciat entre Pallejà i Molins de Rei el 21 d'agost de 1809: 


“...habiendo empezado la acción al romper el día, fue tanto lo que impuso á los enemigos este 
inesperado ataque, que abandonaron todas sus posiciones sin resistencia y se dieron a la mas 
vergonzosa fuga con tal desorden, que siendo perseguidos en su retirada por una columna de 
tropas y somatenes hasta el pueblo del Garrofé, no se cuidaron de otra defensa que de la fuga.” 

CRONOLOGIA DE LA 
GUERRA DEL FRANCES A 
CATALUNYA 


1814 

GENER 

L'exercit de Suchet 
acantonat a Sant Just i 
rodalies. Represa a Madrid 
de les Corts. Els angloespa- 
nyols ataquen a la linia del 
Llobregat les forces de 
Suchet, que es retira a 
Girona. Habert, darrer cap 
francés de Barcelona. 
FEBRER 

Suchet es retira de Girona. 
Els francesos evacuen Lleida 
i Montso. 

MARÇ 

Rendició de les tropes de 
Lamarque a Martorell. 
Entrada de Ferran VII a 
Girona. 

ABRIL 

Batalla de Sant Gervasi: la 
darrera de la guerra a 
Catalunya. 

Manifest absolutista dit 
"dels Perses". 

MAIG 

El rei es nega a respectar la 
Constitució de Càdis. 
Dissolució de les Corts. 
Aldarulls a Madrid. Ferran 
VII arriba a la capital. Les 
forces d'Habert marxen de 
Barcelona. 

JUNY 

Els darrers soldats francesos 
abandonen Hostalric i 
Figueres. 

Mentre el general Duhesme i una part 
considerable dels imperials de 
Barcelona estaven ocupats en el 
primer setge de Girona, el general 
Giuseppe Lechi, angoixat per estar 
tancat a Barcelona amb una escassa 
guarnició i assetjat pels sometents, 
escrivia el 20 de juliol de 1808: 


“Mis descubiertas por la parte de San 
Feliu, han sido rechazadas hasta á 
Sans por los Bandidos, que tienen 
mucha fuerza sobre el Llobregat, 
tienen caballeria, y mucha artilleria.” 


El 26 de novembre de 1808, durant 
l'assalt a Barcelona per part de les 


forces del general Vives, la segona i 
tercera divisions van combatre a Sant 
Just, foragitant els imperials que el 
defensaven. 

La segona divisió, manada pel 
mariscal de camp comte de 
Caldagués, ho va fer per la carretera 
reial fins arribar a Can Rosas (l'actual 
Can Vidalet), on els imperials s'havien 
fortificat. 

La tercera, sota les ordres del coronel 
suís Lluís de VVimpffen, va remuntar 
la riera fins al poble, i des d'allà, pel 
Raval i l'antic Camí Ral va anar a 
reunir-se amb la segona. Junts van 
derrotar l'enemic i la seva avanguarda 
els va persegiuir fins més enllà de 
Sants. 


El general Duhesme 


El general Giuseppe Lechi 


Sabre francès del tipus "briquet" procedent de Can Solanes. 


Propietat de la família Ristol. 


Tanta lluita va malmetre molt aquesta barriada. L'hostal Nou, 
segons un document del febrer de 181 conservat a l'arxiu de Can 


Cardona, es trobava en un estat lamentable "Por causa de los 
enemigos y demás contrariedades de las circunstancias actuales”. 


Mapa militar espanyol de 1810 en el que apareixen clarament diferenciats Esplugues, Sant Just i el 
pretès poble de "Garrofé", situat a la carretera, que el guerriller Agustí Arnauda esmenta en el seu 
informe. 


Acabada la guerra el baró de Maldà torna a Barcelona , i el dia 18 de juny de 1814 
escriu: 


"Hem passat per la vora de las casas del poble de Sant Feliu de Llobregat, y vist a 


alguna ab sols las parets foranas, y així en seguida de altres, com així los hostals del 
Garrofer, y del Picalqués, que prou han rebut de tots aquells malvats enemichs 
nostres, tant dels francesos, com de ben dolents catalans causantnos prou condol, y 
llàstima tanta crema, y ruina de casas en pobles y vora de carreteras...” 


Juli Ochoa Gonzàlez 
Centre d'Estudis Santjustencs 


Nota: Les dades que s'ofereixen en la present guia són l'avenç d'un treball molt més ampli que 
està en curs de realització. En cas de tenir intenció d'utilitzar aquesta informació, sou pregats de 
posar-vos prèviament en contacte amb l'autor. 


Aquest llibret ha estat dissenyat per Olga Sbert amb el material facilitat per l'autor. 

